
O Volapiikaflens in vol lolik! 

Plako sevobs, das mens modik (ye modadilo maniks) mu lanaliko 
primons ad larnon Volapiiki. Kio piik at binon nitedik e jonik! Ye 
nitedabs modikiin ud igo tio valiks klemons suno larni Volapiika. 
Kikodo binos-li so? Fe atosi i kanoy kiipedon po mekavapiiks votik, 
leigoasa i po tid natapiikas seimik pro daiilans. 

Ab tefti Volapiik labobs stadi nog patiki, sevabo: Rigo dins omik 
voiko no pakleiliikons gudiko u lolbfiko. Atos tefon e vodasinifis e dina- 
dis gramatik. 

Eko! sam bal: poyiimots: -il ud -iil< ad malon lofiilanemis. Dinad 
at blebon nekliilik po el Arie de Jong. In vodabuk gretik oma tuvobs: 
fatil = Vaterchen (little father); fatiil = Papa (Daddy), Vaterchen; motil 
= Mutterchen (little mother); motiil = Mama (Mum); lemotul = 
GroBmama (Granny). Sams at jinons blbfbn, das geboy eli -til ad 
malon lofiilanemis, e seko in tidodem: “Volapiik vifik” tuvobs: "... by 
appending -ill to the names of people, an affectionate and endearing 
quality is introduced. ” Votaflano el Johann Schmidt planom in “Lehr- 
buch der Weltsprache Volapiik”, 1933: “Die Nachsilbe il dient als 
Verkleinerungssilbe und Koseform. ” (Poyiimot: il diinon as smaliikama- 
silab e lofiila-fom). Hiel Andre Cherpillod baicedom in “Vortaro Vola- 
piik-Esperanto kaj Esperanto Volapiik”, pad: 207: “-il -et, -cj, -nj”. 

I dins somik kanons-la sakuradiikon nitedabis. As Volapiikans bo 
sotobs steifon ad kliiliikbn yegadis somik, duba reidobs vodemis 
modik Volapiikanas ettimik sogodii el Arie de Jong evobedolas ad 
leigodon gebada-samis, e fino ad tuvedon desinis rigik. 

Tefii atos kadaman obsik: Sergio Meira aduinom vobi gretik duba 
apiibom in “Wikisource” vodemis tio valikis, kels apubons in “Vola- 
piikagased pro Nedanapiikans”. Frutidobsos mogis dabinol, e fredob- 


sos do piik obsik neleigodovik 

DOGAREG IN SULUDA-MEROP 

fa Gustav Hermann Kletke’ 

Ven Spanyanans sekii letiivs fa ‘Colombo’ e ‘Cortez’ adra- 
noms ai fagikumo ini Merop zanodik e suliidik, akeblinoms 
toradoegis gretik, kelis ageboms pro bekomip lananas, ed adra- 
toms pro tatak e jelod. Nims at amodikumons iinii yels anik on 
mod jeikol, ed avedons pro topads semik lana lebat veratik. 
Sevabo ini tats di ‘La Plata’ ed ini ans provinas plu fagoseatikas 
Brasilana lotafs no piviidols a riskadiks ats itopatikons, mu pato 
ini nined fotas, ko atatakons jepis modik bubas e jevodas, me 
kels topads veitik at pipopons; if nuliidot at adefon pro ons, tano 
akomons igo ini vilags soelo topols ed atatakons lodanis nola- 
bik. Omna cifods zifas anoganiikons yagis nomofik ta ons; mans 
namikiin a kuradikiins akobikoms on num gretik, ed ajafoms dii 
tim mulas me yag onas, nendas akanoms dadeidon onis loliko. 

tin yel: 1841 provin ‘Corrientes’ abinon teataplad mijenotas 
modik. tin del alik lodan alna zifa smalik ‘Corrientes’: cifazif 
provina, avedon fanot dogas sovadik. In lan lolik jek adareigon, 
e nek ariskon oki su vegs riskadik lii zifs niladik. Suno akiipe- 
toy, das nims at ajinons tatakon pato menis liegik, e das pluna 
nagars pofik idukomons zanodo da kiims dogas, nendas pitupons 
fa ons. Dinad at asuiikon kiipali po cifods zifa, e poldadilekan: 
kapiten: ‘Lerez’ alelilom fino, posa idunom vestigis in lan lolik, 
ed idasakom temunanis modik, das ravan labii nem: ‘Tabaroz’: 
liotan biiatik in gard diktorana: ‘Rosas’, se kel pimoyagom demii 
kondot badik oka, alodom in fot di ‘Limana’ in fagot mo hols ze 
20 de ‘Corrientes’ zanodii trup gretik dogas sovadik, kelis 
iplopom ad draton, e kels alobedons omi asa mastani oksik. 
Mifatan at aliivom klanedopi oka sosuvo, asa acedom timiili 
gonofiki; asukom tavanis ed aleadom dogis oka livikis ta ons, fa 
kels padasleitons, sodas akanom go fasiliko beravon onis. Posa 
kapiten: ‘Lerez’ idagetom fiimi tefii jenots at, abiiedom segolon 
fanabiikamabiidi ta liotan ‘Tabaroz’, ed asitatom omi lo codalof 
de ‘Corrientes’ ad gidiikon oki demii krims, koda pakusadom. 

Ad ledunon fanabiikamabiidi at, abaiodom ko guveran de 
‘Corrientes’, kel aleviidom libavila-dunolanis turn ad sukon 
ravani in klanedop omik e gleipon oni. Alan avilom kompenon 
po lebit at, e suno trup smalik abinon fulanumik; adetevon tii 
mayul 17 sumatofii kapiten ‘Lerez’, ed arivon iin god balidfovik 
foti di ‘Limana’. Is astopoy ad juiton takadi anik, ven siipo ror 
dredabik palilon. Kapiten: ‘Lerez’, kel ai abinom kiipalik, abii- 
dom sunado menes oka ad bliimiikon okis; tii timiil ot valikans 
astanoms bliimiko, om it iigolom ko mans anik biiikiino lii top, 
de kel ror akomon, e suno alogom eli ‘Tabaroz’ fa trup smalik 
dogas sovadik piziioli, kel afugom al zanod fota! Valikans 
avegikoms ad pojuton ravani da bims, bimiils e spins; ab fot 
avedon suno so densitik, das nemogiko akanoy laivegon. El 
‘Tabaroz’, keli aloegoy kripon ko nims dugadol oka da bimiilem 
densitik, avedom suno nelogamovik. 

Nu kapiten: ‘Lerez’ abiiedom bele- 
seaton ziio dili fota, in kel ravan adabi- 
nom, ed asesedom lii liiods valik manis 
ad kiipedon omi e sokon retodi oma, ab 
akanoy tiivon nosi, e suno asiiadiikoy 
oki, das fiimo bo ifugom-la ini lekev 
sei mi k. Kapiten: ‘Lerez’ abiiedom ziion 
spadi folgulik mo milats anik stepas me 
sops dibik, ed abumom stafadakiudi, 
sodas bosiko leseatop pidaemedol pa- 
fomon. Vob at adulon dii dels kil. Pos 
Toradoeg atos su guls fol ziikiuda bimiils, tuigs 

bimas e yeb sagik pakumons e pifilidons tiii soar. Liams alo- 
veikons suno lii bimiils e bims ed iinii diips nemodik dil lolik at 
fota iilcfilon. Tiii zeneit aliloy luvokadi dredabik e rori lejekik. 
Atos akomon de dogs sovadik, kels zii mastan okas ikobikol 
pianiko asenons nilikami fila. Tii timiil alik bal nimas at - 
ivutikol dub dol - abunon love stafadakiud, iitatakon yaganis, ed 
aprimon komipi biedalik, yagans tel pideidoms, e luls pavunons 
vemiko. Lefil adulon dii neit lolik e del balidfovol, tiii soar fil 
pianiko akvanikon, e ror astopedon. 

Disein yaganas iplopon, Ven smokastrips imoikons, kapiten: 
‘Lerez’ sa kompanans okik aniidranons ini lefilop, ed aliikomons 
love kum zena e bomas ifefilol ini lekev, ko atuvoms retis menik. 

Dogs sovadik fa yagans pibeleseatol primo nog alobedons vogi 
mastana oksik, ab suno dol avediikon onis vutikis, atatakons omi, 
ed adasleitons omi e jikompenani omik: jimulat. Atuvoy in lekev 
goldi e yegis jerabik: prod ravas modik oma. Dead mifatana e 
nimas flenadik omik agevon provine, pu dii tim ze lunik, takedi. 

Kapiten: ‘Lerez’ agekomom ko trup kuradik smalik oka pas 
mo dels degtel pos detev oka donu ini zif. Icedoy omis iperido- 
lis, ed agetedoy kludo omis ko fred gretik. ■ 

Vods anik in konot at p egebols ( Lingl. : Deut. : IALA . iif dilbn) 

baiodon to agree with sb.; sich ins Einvernehmen setzen mit; 
poner se de accordo con 

draton to train (animals); abrichten; trainar (animales) 

gidukon oki to justify oneself; sich rechtfertigen; justificar se 

jelod defense; Verteidigung; defensa 

kum heap; Haufen; cumulo 

kum pack (of animals); Rudel; grege 

lebat a scourge; GeiBel; flagello 

lebit operation; Aktion; action 

liotan lieutenant; Leutnant; locotenente 

lotaf animal guest; tierischer Gast; hospite animal 

mifatan villain; Schurke; villano 

pu at least; wenigstens; al minus 

retod trace; Spur; tracia 

sitaton to summon before court; vor Gericht laden; citar in 
justitia 

sop trench; Graben; trenchea 

stafadakiud picket fence; Palisadenzaun; fila de palisadas 
sumatofu under the command of; unter Befehl von; sub le 
commando de 

topatikon to settle down; sesshaft werden; installar se 
toradoeg Mallorca mastiff, Mallorca-Dogge; can de boves 
tupon to molest; belastigen; molestar. 


oooooooooooooooooooooooooo 




111 : 21:2015 


YESUS KRISTUS IN KURAAN SLAMANAS 

(DIL TELID) 

fa prof. dok. Albert Sleumer 

Po codots omik, kelis akoedom peneton, i gospul amuton 
dunon omi, vuo avotukom ye stabofo suemi e planedi ona. In 
kapits degkil kuraana omik epenom tefu Sanal. Nemom omi nu eli 
,lsa' (= Yesus), tano eli .Marsih' (= Masiat), nu soni ela .Marjam' 
(=,Maria'), tano balnaedo igo „vbdi Goda“. Kapits ut, kels beja- 
fons veitofikuno in kuraan Sanali, labons tiadis: „bub“ (surat: 2), 
„dom: ,Erman'“ (surat: 3), „voms“ (surat: 4), „tab“ (surat: 5), 
„lepid“ (surat: 9) e „,Marjam'“ (surat: 19). In kapit latik at ,Mo- 
hammed'spikom do leget e moted, ed i do duns e suf Sola. 

In mafad viovemik kuraan dasevon digofi paostolik a profetik 
Sanala, deimon ga lecedi alseimik tefu Godal omik asa neveratiki, 
e nemon klani Kilata mu saludika nofi „balata“ Valanamadala. 

Do leget Yesusa (lenun ele ,Maria') kuraan spikon on mod 
sokol, po kelos „profetan“ leadom biton oki as ek, kel paluspikom 
fa God (surat: 19): 

0 ,Mohammed'! spikolod in lejon olik do ,Maria', vio aluvof lodi 
okik, ed agolof ini dit lofudik tema!^ At egof oki me veal, kel 
avedukon ofi nelogamoviki pro mens. Ob: God edonukob sui of 
lanali oba, kel esumon fo logs ofik magedi menik. El ,Maria' 
aspikof lu on: Sukob demd ol, lanal emenikol, sefadi la Mumise- 
ral, if labol dalestdmi kol Om! Ab atan agespikon: Ab ob 
pelesedob ga Id ol fa Sol olik ad legivon ole soni saludik. El 
,Maria' agesagof: Lio atos mdgondv-li, bi ob no labob himatani, 
ed i no kondotob me lif nesddofik? Votan agespikom: Ga ojenos. 
Sol olik esagom, klu atos binon din fasilik pro ob. Obinos mal pro 
mens, ed i temunod lunasufala obsik. Lonad ya ejenon! So el 
,Maria' alegetof soni, ed asoalukof oki ni top fagoseatik. “ 

Soasa logoy, kuraan leadon jenon legeti Sola in .Jerusalem', e 
no in .Nazareth'. Pubi silanala: .Gabriel' el .Mohammed' vedu- 
kom pubi Saludalanala in maged menik. Tefu dul groda kuraana- 
planeds Larabanik binons nebaiadiks. Planedans difik bleiboms 
cedon duli ona mulis zul, votikans spikoms do mul bal, e reidans 
pato kuratiks vodema niludoms, das po atos tefos te dupi bal. 

Moted Yesusa pabepenon in surat ot on mod sokol: „Nilu 
daetep el .Maria' agetof doledis balid.“ Lecek kritik as sumbol 
muka e donata kludo pamodranon dub daetabim as komulian 
fama e vikoda. 

Ma kuraaniplanedans el .Maria' alo egegolof lu ,Bethlehem',^ 
ed emotof us cili oka; atos ajenon Lin soar dela 29id mula koptik: 
,Kijahk' (= dekul), efe un mudel. Kuraanitidans laukoms, das 
daetabim et, kel ya no plu ipolon flukis sis yels veldeg, eflorikon 
tu timul moteda, e das hinulomotab esagom mote okik: „Lemu- 
fukolod bimi! Tano fluks madik ofalons foi futs olik! Fidolod, 
drinolod e flifadukolod logis olik (atos sinifon: trodolod oli!)“ 

Tefu deim Godala Yesusa .Mohammed' sagom in kuraan: 
„Kritans lesagons, das God labon-la soni. Blasfam kion! Val, kel 
binon in sul e su taled, duton lu God e 
lobedon Omi. Yesus binom po God lei- 
goasa el ,Adam' abinom buikumo.* God 
efomom omi de stof, ed esagom lu om: 

Dabinolod! ed adabinom. Utans, kels 
sagons: son ela ,Marjam' binom-la God, 
binons nenlekredans; Masiat it esagom: 

0 ols: sons ela ,Israel'! plekolsod lu Sol 
ed oba ed olas! God asakom seimna 
Yesuse, sone ela ,Marjam': Esagol-li 
foro menes: Lecedolsod obi e moti obik 
asa Godis? ad kelos Yesus agespikom: No! neai, atosi fumukob 
yulo namatu glor Olik. Lio ekanobov-li lesagon dini, kel binon 
neveratik? Uf esagobov somikosi, 01 esevolov osi, iba daseivol 
Idldfiko ninali ladala obik, du ob no sevob loldfi tikodas Olik. Te 
01 suemol klanedoti valik e daseivol klanis valik. God no labom 
cilis. If vilomov jafon bosi, tan nedom te sagon: Dabinonod! ed at 
dabinon. Utans, kels sagons, das God binom-la Kilidan dabinanas 
kil, binons nenlekredans. “ 

Reto in kuraan surat lolik dabinon, kel jafon me „balat“ Goda 
(surat: 112). Bi in Laraban timu el .Mohammed' rianans modik 
adabinons bevu kritans, go sio mogos, das elovesumom de ons 
lejoni ta Kilat lualiki oka. Igo gnosidans beyonitik, kels leigo ano- 
ons Kilati saludikun, nog adabinons ettimo in lofudan in modot ze 
gretik. Mogos, das i ons bo eflunons-la tedani jafedik ad ini doms 
mogik valik komdli. Ab seku kod kinik adanemom ai Sanali Goda- 
lesedabi a bugolani oka it?l 7 l Ad atos ya un zanodatimad agespi- 
koy: „Ad loveukon lu palet okik i kritanis badiko petidolis, kels 
samo aleadons laidabinon Kilati se fat, son e mot (loliko ma sam 
Laguptanik: .Osiris', .Horns', ,Isis')!“ 

* Rigiko (Sleumer): „Yesus binom in ced Goda utan, kel buikumo el ,Adam' abinom.“ 



El .Allah' no labom soni. 

De milags 37, kelis gospuls anunons tefu Sanal, kuraan sevon 
te kilis: lido saunukam bleinamotaba, 2ido saunukam lepradana, 
e 3ido lelifikam deadanas. Dido laukom tano milagajenotis votik 
fol: lido das Yesus espikom sis moted oka, 2ido das om as cil 
efomom bodi lifol se taim peknidol, 3ido das ekoedom donikon 
sulao tabi ko zibs nuludofik, e 4ido das eceinom ad svins yudanis 
ut, kels ajonons okis as taans lejona omik. 

„Milag“ balidpemaniotol pakonon reto i fa „jivisionans“ relo- 
fik! Atos sekofon ko dasev Godofik, keli Sanal akeblinom ini vo- 
lad. Do „milag“ telid, pakonos fa paokrufals, kels nunoms do ci- 
lup Yesusa, das at ejenon in .Nazareth'. „Milag“ folid bo binon 
canid ko xiled milananas ini svins in topad elanas di .Gandara' (u: 
di .Gerasa') (.Lucas': VIII, 32 e f.). Tefu „milag“ kilid bo kanoyov 
betikon pubi, keli el .Petrus' saludik in jenotem paostolanas 
alabom (Jen. paost.: XI, 5 e f.), e jinos jenofiko, asva eflunon 
magi fa .Mohammed'. Jenad kuratikum atosa fe pabepenon so in 
surat lulid: 

„Tidabs aspikoms lii Yesus: 0 son ela .Marjam'! Budal olik 
fagom-li ad doniikdn de siil ma vip obas tabi ko zibs? Yesus age- 
spikom: Bedredolsod Godi, if vilols binon relofiks! Etans agespi- 
koms: Vilobsos seadon len tab, e klieton obis! tano olabobs kuradi 
ed odasevobs, das esagol verati. Nu Yesus: son ela .Marjam', 
aplekom lii Sol: God so: 0 Sol a God oba! donukolos pro obs valik 
tabi, dat on mod at valanamad Olik dasevadikonos! Zibolos obis, 
o Gudikunal zibiditibanas! E God agespikom: Osedob oles tabi; ab 
vi! mifat obinon pro utan, kel no ovilon kredon milagi at! 
Oblinadob one tomi dredabikiin." 

NOETS 

5. At abinon top klifalatara, su kel pugasakrifots yudanas paseitons, 
e kel attimo pelovebumon dub klifaglopot sonemik (.kubbet es- 
sachra') mascida di ,Omar' (sis 692 pos Kr.). 

6. El .Bethlehem' sinifon po el .Mohammed' sotefo „domi mita“ (po 
yudans „domi boda“). Steifiils vestiganas nenlekredik, ad blofon, 
das sinif nema binon: „dom jilugoda Babiilonanik: .Lachama' “, 
binons smilofiks. 

7. Kuraan nemon asa „profetanis gretik" eli ,Noah', eli .Abraham', 
eli ,Moses', Yesusi ed eli .Mohammed'. 


Fovot ofovon 

Vods anik in yeged at pegebols (Lingl.; Deut.; I ALA - uf difon) 


balat oneness; Einheit; unitate 
beyonitik ebionitic; ebionitisch 
daetep date tree; Dattelpalme; 
dattiliero 

danemon to understand by; 

verstehen unter; intender per 
digof moral dignity; sittliche 
WLirde; dignitate moral 
donat low rank; Niedrigkeit; 
rango basse 

Godalesedab Envoy of God; 

Gottgesandter; inviate de Deo 
Kilat Trinity; Dreifaltigkeit; 
Trinitate 

klanedot hidden thing; das 
Verborgene; cosa celate 
klifaglopot Dome of the Rock; 

Felsendom; Domo del Rocca 
koedon peneton to let write down; 

aufzeichnen lassen; facer notar 
komulian allegory; Sinnbild; 
symbolo 

laidabinon to continue to be; 

fortbestehen; perdurar 
Learabel Mount Olivet; Olberg; 
Monte Oliveto 

lejon teaching; Lehre; doctrina 
lenun (ele ,Maria') Annunciation; 
Maria Verkiindigung; Annuncia¬ 
tion de Maria Virgine 
lepid repentance; Reue; repetentia 
lepradan leper; Aussatziger; 
leproso 


lonad decision; Beschluss; decreto 
lovebumon to overbuild; uber- 
bauen; edificar super... 

ILialik directed; gerichtet; dirigite 
Masiat Messiah; Messias; Messia 
milagajenot miracle incident; 
Wunderereignis; occurrentia 
miraculose 

milanan evil spirit; boser Geist; 
spirito maligne 

mlik humility; Demut; humilitate 
Mumiseral the All-merciful; All- 
erbarmer; le Toto Misericordiose 
nebaiadik contradictory; wider- 
spriichlich; contradictori 
nulomotab newborn; Neugebore- 
ner; neonato 

palet party; Partei; partito 
paokrlifal apocryphal writer; 
Apokryphenschreiber; scriptor 
apocryphal 

pugasakrifot sacrificial animal; 

Schlachtopfer; victima 
sekbfon ko to be related to; 
zusammenhangen mit; esser 
ligate a 

visionan visionary; Seher; divino 
xiled banishment; Verbannung; 
bannimento 

zanodatimad Middle Ages; 

Mittelalter; medievo 
zibiditiban alimenter; Nahrungs- 
spender; alimentator 


KORAKOT TEFU GASED FEBULA 

Gased nonik binon nen poks. Ye atna labobs penamapoki te bali in 
gased febula; sevabo su pad 11; Noets; bagaf l id : pagebidiion -A 
pagebidiikon. 


X + + + + + + + + + X 



